

ที่ มท ๐๘16.3/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

ด้วยสำนักงานเลขาธิการสภาการศึกษาแจ้งว่า อยู่ระหว่างการดำเนินการสรรหาและเลือกคณะกรรมการสภาการศึกษา ซึ่งกฎกระทรวงกำหนดจำนวนกรรมการ คุณสมบัติ หลักเกณฑ์และวิธีการสรรหา การเลือกกรรมการ วาระการดำรงตำแหน่ง และการพ้นจากตำแหน่งของกรรมการในคณะกรรมการสภาการศึกษา พ.ศ. 2546 และที่แก้ไขเพิ่มเติม (ฉบับที่ 2) พ.ศ. 2560 ได้กำหนดวิธีการสรรหาและการเลือกกรรมการ สภาการศึกษาที่เป็นผู้แทนองค์กรปกครองส่วนท้องถิ่น โดยให้สภาขององค์กรปกครองส่วนท้องถิ่นที่จัดการศึกษา โดยมีโรงเรียนในสังกัดเสนอชื่อผู้ที่เห็นสมควรเป็นกรรมการซึ่งมีคุณสมบัติตามที่กำหนดในกฎกระทรวงฯ จากนั้น ให้ผู้ได้รับการเสนอชื่อเลือกกันเองให้เหลือจำนวนหนึ่งคน เพื่อเสนอให้คณะรัฐมนตรีแต่งตั้งเป็นกรรมการ

กรมส่งเสริมการปกครองท้องถิ่น จึงขอความร่วมมือจังหวัดให้เผยแพร่ประกาศการสรรหาดังกล่าว ไปยังองค์กรปกครองส่วนท้องถิ่นที่มีสถานศึกษาในสังกัดทราบ ทั้งนี้ หากสภาองค์กรปกครองส่วนท้องถิ่นแห่งใด มีความประสงค์จะเสนอชื่อบุคคลเข้ารับเลือกเป็นกรรมการสภาการศึกษา ให้เสนอได้จำนวน 1 รายชื่อ ตามแบบ สกศ. 2 โดยให้จัดส่งได้ตั้งแต่วันที่ 1 พฤศจิกายน 2564 ถึงวันที่ 14 ธันวาคม 2564 สามารถดูรายละเอียด ได้ที่ https://bit.ly/3pKVbhu หรือ QR Code ท้ายหนังสือ

กรมส่งเสริมการปกครองท้องถิ่น

ตุลาคม 2564

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-9000 ต่อ 5314

โทรสาร ๐-๒๒๔๑-๙๐๒๑-๓ ต่อ 218

ไปรษณีย์อิเล็กทรกนิกส์ saraban@dla.go.th

ผอ.กง.สศ................................

หน.ฝ.มป.................................

จนท........................................

